stanford-oval/wikipedia huggingface dataset:
Lilian Wolfe

Lilian Wolfe
Lilian Gertrude Wolfe (alun perin Wolfe; 22. joulukuuta 1875 Lontoo – 22. huhtikuuta 1974) oli brittiläinen feministi, antimilitaristi ja anarkisti. Hän toimi pitkään Freedom Pressissä.
Wolfe syntyi poliittisesti konservatiivisen juutalaisen koruseppä Albert Lewis Woolfin ja näyttelijä Lucy Helen Jonesin tyttäreksi. Äiti jätti perheen Wolfen ollessa 13-vuotias. Wolfella oli kolme veljeä ja kaksi siskoa. Vanhimman veljensä kustannuksella hän suoritti sähköttäjän opinnot Regent Street Polytechnicissä. Tämän jälkeen Wolfe työskenteli General Post Officessa Lontoossa ja liittyi Civil Service Socialist Societyyn. Hän kuului myös vuonna 1907 perustettuun Women's Freedom Leagueen ja ajoi naisten äänioikeutta. Vuonna 1913 Wolfe aloitti osallistumisen anarkistiseen liikehdintään. Vuonna 1914 hän oli mukana perustamassa uudelleen Freedom Pressin The Voice of Labour -lehteä. Hän avusti No-Conscription Fellowshipin toiminnan aloittamisessa. Wolfe tuomittiin ensimmäisen maailmansodan aikana kansalaistottelemattomuuteen ja kutsunnoista kieltäytymiseen kehottaneen lehtijulkaisun johdosta sakkorangaistukseen, jonka hän jätti maksamatta. Tuomio muunnettiin kahden kuukauden vankeusrangaistukseksi, jonka Wolfe raskauden takia suoritti HM Prison Hollowayn sairaalassa. Samasta tapauksesta tuomittiin kolmen kuukauden vankeudeksi muunnettuun sakkoon hänen elämänkumppaninsa Thomas Keell. Wolfe maksoi sakon kaksi viikkoa ennen tarkoitettua vapautuspäivää, koska oli huolissaan lapsensa turvallisuudesta. Wolfe synnytti lapsen avioliiton ulkopuolella, mikä hänen mukaansa oli valtion auktoriteetin kyseenalaistamisesta johtunut tietoinen päätös. Poika nimettiin isänsä mukaan. Wolfe kuului Spain and the World -lehden johtoon sen perustamisesta (1936) lähtien.
Ensimmäisen ja toisen maailmansodan välisinä vuosikymmeninä Wolfe eli tolstoilaisessa Whiteway Colony -yhteisössä. Hänen elämänkumppaninsa Thomas Keell kuoli vuonna 1938. Wolfe johti terveysruokakauppaa Stroudissa ja jatkoi tätä työtään toisen maailmansodan vuosina. Hän oli kasvissyöjä. Vuonna 1943 Wolfe lähti Lontooseen työskentelemään nuorempien anarkistien Vernon Richardsin ja Marie Louise Bernerin kanssa War Commentary -lehdessä. Toisen maailmansodan jälkeen hän muun muassa toimi Campaign for Nuclear Disarmamentissa (CND). Wolfe osallistui ydinasevastaisille Aldermastonin marsseille vuodesta 1958 lähtien. Hänet pidätettiin ja häntä sakotettiin vuosina 1961–1964 toistuvasti istumaprotesteista. Wolfe johti Freedom Pressin kirjakauppaa 95-vuotiaaksi saakka. Hän kuului National Council for Civil Libertiesiin ja War Resisters' Internationaliin. Hän kuoli 98-vuotiaana aivoverenkiertohäiriöön.
Lassi Vasarainen

Lassi Vasarainen (s. 30. maaliskuuta 2001 Kitee) on suomalainen pesäpalloilija. Hän edustaa miesten Superpesiksessä pelaavaa Kiteen Palloa. Hänen pituutensa on 200cm. Sisäpelissä hän toimii kotiuttajana ja ulkopelissä kopparina. Hän on saavuttanut A-poikien SM-kultaa 2019 ja B-poikien SM-hopeaa 2019.
Lauttis

| Lauttis |
| --- | --- |
 Lauttis rakenteilla toukokuussa 2016.
Sijainti:  Lauttasaarentie 28, 00200 Helsinki, Suomi
Koordinaatit:  60.1602°N, 24.8816°E
Avattu:  1. joulukuuta 2016
Liikkeiden määrä:  25
Kävijämäärä:  2,8 Milj. (2020)
Vuosimyynti:  41 Milj. € (2020)
Pysäköintipaikkoja:  230
Kotisivu
Lauttis on kauppakeskus Lauttasaaressa, Helsingissä. Se avattiin 1. joulukuuta 2016.
Lauttis on myös nk. hybridirakennus, jossa samaan kiinteistöön on sijoitettu pysäköintilaitos, kauppakeskus ja asuntoja. Lauttiksessa on noin 6 000 m² liiketilaa ja noin 10 000 m² asuntoja.[lähde? ]
Liikkeet ja palvelut

Kauppakeskuksessa on yhteensä 25 liikettä ja siitä on suora yhteys Lauttasaaren metroasemalle.
Lauttiksessa toimii muun muassa päivittäistavarakaupat K-Supermarket, S-market sekä Alko, apteekki, palkittu Pizzeria Luca, Hanko Sushi, Espresso House, Jungle Juice Bar ja Fazerin konditoria Gateau. Lisäksi kauppakeskuksessa on mm. luontaistuotekauppa Life, kukkakauppa, R-kioski ja Instrumentarium.
Lauttis rakennettiin Lauttasaaren vanhan ostoskeskuksen tilalle, joka purettiin vuonna 2014. K-Supermarket, S-market, Alko, Instrumentarium ja  R-kioski toimivat myös vanhassa ostoskeskuksessa.
Kauppakeskuksen päälle rakennettiin 140 asuntoa, jotka valmistuivat loppuvuoden 2016 ja kevään 2017 aikana. Keskuksen yhteyteen rakennettiin myös maanalainen 230 paikan pysäköintilaitos. Hankekehittäjänä ja hankkeen toteuttajana toimi YIT. Lauttiksen aluetta kehitettiin YIT:n Kaupunki kylässä -konseptin mukaisesti.
Kauppakeskukselle on myönnetty kultatason LEED Gold -ympäristösertifikaatti mm. lauhdelämpöä hyödyntävien taloteknisten ratkaisujen ja tilojen modernien lämmitys-, jäähdytys- ja valaistuksenohjausratkaisujen ansiosta.
Nimikilpailu

Kauppekeskuksen nimeksi valikoitui Lauttis äänestyksen jälkeen, kun YIT järjesti tätä varten nimikilpailun. Suurin osa ehdotetuista nimistä oli Lauttasaari-nimen muunnoksia. Nimiehdotuksia tuli kaikkiaan lähes 800.
Finaaliin ylsi neljä ehdotusta, joista Lauttis sai ääniä eniten. 35 prosenttia äänestäneistä kannatti Lauttista. Nimikisa alkoi vanhan ostoskeskuksen jäähyväistilaisuudessa 2013. Seuraavan syksyn Lauttasaari-päivillä julkaistiin jatkoon päässeet, joista sai äänestää omaa suosikkiaan.
Aiheesta muualla

Kauppakeskuksen verkkosivusto
Liliana Gafencu

| Mitalit> Maa:   Romania.Naisten soutu. Olympialaiset  | Mitalit> Maa:   Romania.Naisten soutu. Olympialaiset  | Mitalit> Maa:   Romania.Naisten soutu. Olympialaiset  | Maa:   Romania> Naisten soutu. |
| --- | --- | --- | --- |
|  Kultaa | Atlanta 1996 | kahdeksikko |  |
|  Kultaa | Sydney 2000 | kahdeksikko |  |
|  Kultaa | Ateena 2004 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Aiguebelette 1997 | kahdeksikko |  |
|  Kultaa | Köln 1998 | kahdeksikko |  |
|  Hopeaa | Glasgow 1996 | perämiehetön nelonen |  |
|  Hopeaa | Milano 2003 | kahdeksikko |  |
|  Pronssia | Aiguebelette 1997 | pariairokaksikko |  |
Liliana Gafencu (s. 12. heinäkuuta 1975 Bukarest) on romanialainen soutaja. Hän on kahdeksikkosoudun kolminkertainen olympiavoittaja ja kaksinkertainen maailmanmestari. Hän on pituudeltaan 178 cm, ja hän edusti aktiiviurallaan CS Dinamo Bukarestia.
Gafencu kuului olympiakultaa voittaneeseen Romanian kahdeksikkoon Atlantassa 1996, Sydneyssä 2000 ja Ateenassa 2004. MM-kilpailuissa hän saavutti kahdeksikossa kultaa 1997 ja 1998 sekä hopeaa 2003. Perämiehettömässä nelosessa hän sai hopeaa 1996 ja oli viides 1998. Pariairokaksikossa hän saavutti pronssia 1997.  Nuorten MM-kilpailuissa hän sai perämiehettömässä nelosessa hopeaa 1993 ja pronssia 1992 sekä kahdeksikossa hopeaa 1993.
Li Englund

Li Englund vuonna 1973.
Lyyli Inkeri (Li) Englund (o.s. Uotila; 1. elokuuta 1908 Punkalaidun – 30. toukokuuta 1993 Helsinki) oli suomalainen tekstiili- ja pukusuunnittelija, joka suunnitteli paljon Artekille.
Englundin painokankaat olivat hyvin graafisia, joko kukkakuvioisia tai klassisen suoraviivaisia. Hän suunnitteli myös puvustuksia teattereille.
Englundin puoliso oli arkkitehti Kaj Englund vuodesta 1935.
Aiheesta muualla

Muotoilija korostaa omaleimaista ajattelua. Yle Elävä arkisto. Esittelee Li Englundin.
Leonard Jägerskiöld

Leonard Jägerskiöld hiihtämässä.
Axel Krister Edward Leonard Jägerskiöld (12. marraskuuta 1867 Meilahden kartano, Helsinki, Uudenmaan lääni − 4. elokuuta 1945 Värö, Halland) oli ruotsalainen eläintieteilijä.
Henkilöhistoria

Jägerskiöldin vanhemmat olivat kapteeni, valtiopäivämies Gustaf Magnus Leonard Jägerskiöld ja Johanna Wilhelmina Augusta Ramsay. Jägerskiöldin puoliso oli Sylvia Margareta Vivika Hisinger, professori Stig Jägerskiöld oli heidän poikansa.
Jägerskiöld valmistui filosofian tohtoriksi Uppsalan yliopistosta 1893, ja samana vuonna hänet valittiin yliopiston dosentiksi. Hänestä tuli Göteborgin museon intendentti 1904 ja Göteborgin korkeakoulun eläintieteen ja eläinmaantieteen dosentti 1907. Professorin arvonimen hän sai 1912. Jägerskiöld kirjoitti paljon madoista ja linnuista. Hän teki tutkimusmatkoja Egyptiin, Sudaniin ja Siinaiin. Hän kehitti urallaan Göteborgin luonnonhistoriallista museota.
Julkaisut

Nordens fåglar, Jägerskiöld ja G. Kolthoff, 2. p. 1911–1926 (sisältää myös Suomen linnut)
Upplevt och uppnått. Ur minne, brev och loggbäcker 1943 (omaelämäkerta)
Li Duihong

| Mitalit> Maa:   Kiina.Naisten ammunta. Olympialaiset  | Mitalit> Maa:   Kiina.Naisten ammunta. Olympialaiset  | Mitalit> Maa:   Kiina.Naisten ammunta. Olympialaiset  | Maa:   Kiina> Naisten ammunta. |
| --- | --- | --- | --- |
|  Kultaa | Atlanta 1996 | 25 m urheilupistooli |  |
|  Hopeaa | Barcelona 1992 | 25 m urheilupistooli |  |
| MM-kilpailut  | MM-kilpailut  | MM-kilpailut  |  |
|  Kultaa | Milano 1994 | 10 m ilmapistooli, joukkue |  |
|  Kultaa | Milano 1994 | 25 m urheilupistooli, joukkue |  |
|  Kultaa | Lahti 2002 | 25 m urheilupistooli, joukkue |  |
|  Kultaa | Zagreb 2006 | 25 m urheilupistooli, joukkue |  |
|  Pronssia | Moskova 1990 | 25 m urheilupistooli |  |
|  Pronssia | Milano 1994 | 25 m urheilupistooli |  |
Li Duihong (s. 25. tammikuuta 1970 Heilongjiang) on kiinalainen pistooliampuja ja olympiavoittaja.
Li Duihong on voittanut useita olympia- ja MM-mitaleita. Kultamitalin hän voitti olympialaisissa Atlantassa 1996 25 m urheilupistoolin kilpailussa. Lisäksi hän on voittanut neljä joukkuemaailmanmestaruutta. Lillä on myös hallussaan 25 metrin urheilupistoolin joukkuemaailmanennätys.
Maailmanennätykset

|  Joukkuemaailmaennätyksen haltija  |
| --- | --- |
Laji:: 25 m urheilupistooli
Sarja:: Naiset
Tulos:: 1768
Joukkue::  Kiina Chen, Li, Tao
Päivämäärä:: 4.10.2002
Paikka:: Busan
Kilpailu:: ASG
Liechtenstein kesäolympialaisissa 1936

Liechtenstein osallistui ensimmäistä kertaa olympiakisoihin Berliinin kesäolympialaisissa 1936. Maan joukkue koostui kuudesta miesurheilijasta, jotka kilpailivat yleisurheilussa, pyöräilyssä ja ammunnassa. Mitaleille asti liechtensteinilaiset eivät kuitenkaan yltäneet.
Joukkue > Yleisurheilu

Xaver Frick — 100 m ja 200 m, karsiutui alkuerissä.
Oskar Ospelt — 100 m ja kiekonheitto, karsiutui alkuerissä/karsinnassa.
Joukkue > Pyöräily

Adolf Schreiber — maantieajo, yksilökilpailu
Joukkue > Ammunta

Augustin Hilti — 50 m vapaapienoiskivääri, makuu. Lopputuloksissa 44:s.
Rudolf Jehle — 50 m vapaapienoiskivääri, makuu. Lopputuloksissa 61:s.
Rudolf Senti — 50 m vapaapienoiskivääri, makuu. Lopputuloksissa 63:s.
Litukan siirtolapuutarha

Litukan siirtolapuutarhan vanhaa puolta syksyllä 2013.
Litukan siirtolapuutarha on Tampereella Petsamon ja Kaupin kaupunginosissa sijaitseva siirtolapuutarha, joka kuuluu Suomen vanhimpiin siirtolapuutarha-alueisiin. Puutarha on perustettu 23. syyskuuta 1922, ja sitä on laajennettu vuonna 1943. Pirkanmaan maakuntakaavassa (2040) Litukan siirtolapuutarhan vanha puoli ja vuonna 1952 valmistunut siirtolapuutarhan kerhotalo on määritelty osaksi Saukonmäen ja Litukan maakunnallisesti arvokasta rakennettua kulttuuriympäristöä.
Litukan siirtolapuutarhan uuden ja vanhan puolen välissä kulkee nykyään nelikaistainen ohitustie Kekkosentie, joka on valmistunut vuonna 1989. Tien rakentaminen hävitti siirtolapuutarha-alueen keskusaukion ja 13 mökkiä. Korvaukseksi kaupunki kaavoitti uusia siirtolapuutarhatontteja 1940-luvun laajennuksen itä- ja pohjoisreunasta.
Litukan pinta-ala on 8,15 hehtaaria, ja vuokrattavia mökkipalstoja on 201. Palstojen koko on noin 300–350 neliötä. Palstalle saa rakentaa mökin, joka on enintään 23 neliön suuruinen.
Siirtolapuutarhaa hallinnoi Litukan siirtolapuutarhayhdistys, ja alueen omistaja on Tampereen kaupunki.
Aiheesta muualla

Kuvia tai muita tiedostoja aiheesta Litukan siirtolapuutarha Wikimedia Commonsissa
Litukan siirtolapuutarhayhdistys
Lautturi

| ”Lautturi” PMMP |
| --- | --- | --- |

Singlen tiedot
 Albumilta: Veden varaan
 Julkaistu: 6. huhtikuuta 2009 (Radio)   27. huhtikuuta 2009 (Digitaalisesti)
 Tyylilaji: Pop
 Kesto: 04.04
 Levy-yhtiö: SonyBMG
PMMP:n muut singlet
| ”Viimeinen valitusvirsi” 2009 | ”Lautturi” 2009 | ”Pariterapiaa” 2009 |
Lautturi on PMMP:n toinen single yhtyeen viidenneltä albumilta Veden varaan. Radioille single jaettiin 6. huhtikuuta ja digitaalisesti se julkaistiin 27. huhtikuuta 2009.
Kappaleet

Lautturi (4:04)
Musiikkivideo

Kappaleen musiikkivideon nähtiin ensi kertaa The Voicen Heräämössä 7. toukokuuta 2009. Videon on ohjannut myös kahden muun PMMP-musiikkivideon ohjannut  Mika Kurvinen.  Videolla esiintyy myös näyttelijä Jaana Saarinen.
Musiikkivideo on kuvattu Helsingin Laajasalon Furuvikissa.[lähde? ]
Vastaanotto

| Lista | Paras sijoitus |
| --- | --- |
Suomen virallinen latauslista: 4

Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Lautturi” ylsi sijalle 44.
Li Dongmei

| Mitalit> Maa:   Kiina.Naisten koripallo. Olympialaiset  | Mitalit> Maa:   Kiina.Naisten koripallo. Olympialaiset  | Mitalit> Maa:   Kiina.Naisten koripallo. Olympialaiset  | Maa:   Kiina> Naisten koripallo. |
| --- | --- | --- | --- |
|  Hopeaa | Barcelona 1992 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Australia 1994 |  |  |
Li Dongmei (kiin. 李冬梅, s. 6. marraskuuta 1969 Changchun) on kiinalainen kilpauransa päättänyt koripalloilija.
Li saavutti Kiinan naisten maajoukkueessa olympiahopeaa Barcelonassa 1992 ja MM-hopeaa Australiassa 1994. Lisäksi hän kuului maajoukkueen kokoonpanoon muun muassa Atlantan kesäolympialaisissa 1996 ja Malesian MM-kilpailuissa 1990.
Aiheesta muualla

Profiili FIBA Archive (englanniksi)
Kiinan joukkue – Kesäolympialaiset 1992
4 Cong |
5 Li X. |
6 Liu J. |
7 Wang |
8 Zheng D. |
9 He |
10 Peng |
11 Zheng H. |
12 Zheng X. |
13 Li D. |
14 Liu Q. |
15 Zhan |
Valmentaja Li Y.
Kiinan joukkue – MM-kilpailut 1994
4 Zhang |
5 Li X. |
6 Liu |
7 Wang |
8 Zheng D. |
9 He |
10 Liang |
11 Zheng H. |
12 Zheng W. |
13 Li D. |
14 Ma |
15 Sun |
Valmentaja Chen
Life Looks Better in Spring

| Life Looks Better in Spring> Kappaleen tiedot |
| --- | --- |
Esittäjä(t):  Jon Lilygreen & The Islanders
Kesto:  2:57
Tyylilaji:  pop
Julkaistu:  2010
Säveltäjä(t):  Násos Lamprianídis, Melís Konstantínou
Sanoittaja(t):  Násos Lamprianídis
Euroviisutiedot
Vuosi:  2010
Maa:  Kypros
Kieli:  englanti
Sijoitus:  21.
Pisteet:  27
Sijoitus semifinaalissa:  10.
Pisteet semifinaalissa:  67
Sanat:  sanoitus
Video:  videolinkki
Life Looks Better in Spring (suom. Elämä näyttää paremmalta keväällä) on Jon Lilygreenin ja The Islandersin kappale, jolla he edustivat Kyprosta vuoden 2010 Eurovision laulukilpailussa Norjan Oslossa. Kappaleen ovat säveltäneet Násos Lamprianídis sekä Melís Konstantínou ja sanoittanut Lamprianídis. Se lauletaan englannin kielellä.
Kappale selviytyi Euroviisujen toisesta semifinaalista finaaliin, jossa se esiintyi viidentenä. Finaalissa kappale sijoittui sijalle 21 kerättyään 27 pistettä. Finaalipaikka oli Kyproksen ensimmäinen viiteen vuoteen.
Kappaleen nimeä Life Looks Better in Spring ei sanota kappaleen aikana kertaakaan, eikä siinä ole myöskään väliosaa. Laulaja Jon Lilygreen on kotoisin Walesista.
Laipanmaa

Laipanmaa on metsäalue Pirkanmaalla Pälkäneen ja Kangasalan alueilla. Metsäalue jää Längelmäveden, Pälkäneveden ja Kukkian väliselle alueelle. Laipanmaan pinta-ala on noin 15 000 hehtaaria eli 150 neliökilometriä, ja se on suurimmaksi osaksi talousmetsää. Suurin metsänomistaja on UPM Kymmene.
Laipanmaan merkitys virkistyskäytössä on lisääntymässä, ja sinne on rakennettu ulkoilureittejä. Opastettuja polkuja on noin 30 kilometriä. Alueen keskellä sijaitseva Rajalan kämppä on kunnostettu virkistys- ja museokäyttöön. Laipanmaan reunalla sijaitsee Sappeen matkailukeskus.
Luontokohteita

Laipanmaalla on runsaasti järviä, jonne alueen retkeilyreitistö ulottuu (osa järvistä on merkitty retkikohteeksi).
Luontokohteita > Jouttesselän alue

Pikkulammi • Vuorilammi
Luontokohteita > Sappeenjärvenojan valuma-alue

Sammasjärvi • Iso Kiimasjärvi • Vähä Kiimasjärvi • Vähätjärvet • Iso Arajärvi • Vähä Arajärvi • Iso Saarijärvi • Leppäjärvi • Vähä Saarijärvi • Sammakkojärvi • Vasajärvi • Koiransuoli • Verkkojärvi (retkikohde) • Suojärvi • Ruokojärvi (retkikohde) • Vähä Hirvijärvi  (retkikohde) • Iso Hirvijärvi  (retkikohde) • Särkijärvi (retkikohde) • Syväjärvi • Masolammi • Musta-Sorsamo • Ahvenainen • Pikku-Kaila • Haisjärvi • Pikku-Sorsamo • Iso-Sorsamo • Kailajärvi
Luontokohteita > Keljonjärven valuma-alue

Ojajärvi • Pikku Kaakkojärvi • Iso Kaakkojärvi • Iso Saksijärvi • Lakeenjärvi • Ahvenaisjärvi • Vähä Saksjärvi • Taivasjärvi • Hämeenjärvi • Valkeajärvi • Hanhiluppo • Elamonjärvi (retkikohde) • Hallijärvi • Vähä-Laippa (retkikohde) • Iso-Laippa (retkikohde) • Haukijärvi
Luontokohteita > Längelmäveden lähialue

Haukijärvi • Pentojärvi • Harijärvi • Vähäjärvi • Kalliojärvi • Tervajärvi
Luontokohteita > Kukkian alue

Heinäjärvi • Vahlajärvi • Pihtilampi (retkikohde)
Aiheesta muualla

Vaellusreitit Kangasalan kunnan verkkosivulla[vanhentunut linkki]
Riekki, Heikki: Elamon kierros, Laipanmaa, 27.6.2016, viitattu 14.1.2018
Sappeen matkailukeskus: Laipanmaan vaellusreitit[vanhentunut linkki]
Lifebook

Lifebook U759
Lifebook on Fujitsun brändi, joka sisältää eri kokoisia kannettavia tietokoneita yrityskäyttöön ja kotikäyttöön. Fujitsun Lifebook-kannettavat valmistetaan Japanissa ja Saksassa.
Useissa Lifebook-malleissa on Fujitsun modulaarinen laitepaikka, johon voi laittaa optisen aseman, toisen akun tai toisen kiintolevyn.
Lifeline Ventures

Lifeline Ventures on suomalainen aikaisen vaiheen pääomasijoittaja, jonka ensimmäinen rahasto syntyi 20 miljoonan euron koossa vuonna 2012. Vuonna 2014 Lifeline Ventures kokosi seuraavan noin 15 miljoonan euron rahastonsa, joka ensimmäisen rahaston tavoin sijoitti alkuvaiheen teknologiayhtiöihin. Vuonna 2016 yhtiö julkisti 57 miljoonan euron rahaston, joka yhtiön osakkaiden mukaan on Euroopassa todennäköisesti ”suurin näin aikaisen vaiheen yrityksiin sijoittava rahasto”. Neljäs rahasto Lifeline Ventures Fund IV Ky syntyi vuoden 2019 marraskuussa 130 miljoonaan euron koossa. Rahasto sijoittaa aikaisempien Lifeline Venturesin rahastojen tavoin hyvin aikaisen vaiheen startup-yrityksiin. Vuonna 2023 yhtiö julkaisi viidennen rahastonsa.  Tällöin Lifeline Ventures oli sijoittanut 122 yhtiöön, joiden joukossa oli seitsemän yli miljardin arvoista "yksisarvista" kasvuyhtiötä.
Lifeline Ventures listasi Helsingin päälistalle SPAC-yhtiön lokakuussa 2021. Kyseinen SPAC on yhtiön itsensä mukaan ensimmäinen teknologiapohjaisiin yhtiöihin kohdentuva SPAC Pohjoismaissa.
Yrittäjä Timo Ahopellon ja Petteri Koposen perustama Lifeline Ventures tunnetaan erityisesti peliyhtiö Supercellin ensimmäisenä sijoittajana. Muita Lifeline Venturesin tunnettuja sijoituskohteita ovat esimerkiksi ruokavälitysyhtiö Wolt, virtuaalitodellisuusyhtiö Varjo, käytettyjen puhelimien markkinapaikka Swappie, älykkäitä jäterobotteja kehittävä ZenRobotics  ja terveyssormus Oura .
Kuusamonnokkasara

| Kuusamonnokkasara |
| --- | --- |

Uhanalaisuusluokitus
 
Suomessa::  Vaarantunut
 
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Lahko::  Poales
Heimo::  Sarakasvit Cyperaceae
Alaheimo::  Cyperoideae
Tribus::  Cariceae
Suku::  Sarat Carex
Laji::  lepidocarpa
Alalaji::  jemtlandica
Kolmiosainen nimi
 Carex lepidocarpa subsp. jemtlandica  Palmgr. 
Synonyymit
 Carex jemtlandica 
Infobox OKNimi-testi OK: 
Kuusamonnokkasara (Carex lepidocarpa subsp. jemtlandica) on Fennoskandiassa harvinaisena kasvava sarakasvi. Kuusamonnokkasara on Suomessa rauhoitettu.
Ulkonäkö ja koko

Kuusamonnokkasara on mätästävä ja kasvaa 15–50 senttimetriä korkeaksi. Sen varret ovat pystyjä ja varsien tyvitupet vaaleanruskeita. Vaaleanvihreät, kapeat lehdet ovat tavallisesti puolet varren pituudesta. Alimman tähkän tukilehti on selvästi kukintoa pidempi. Hedetähkä on lyhytperäinen tai perätön. Emitähkiä on yksi tai kaksi kappaletta. Pullakoiden suuodat ovat tähkän tyvelläkin usein ylöspäin tai sivulle suuntautuneita ja lähes hampaattomia. Kuusamonnokkasara kukkii Suomessa kesä-heinäkuussa.
Kuusamonnokkasara kuuluu hankalasti määriteltävään keltasarojen ryhmään, jonka lajit risteytyvät hyvin herkästi keskenään. Suomessa tähän ryhmään kuuluvat kuusamonnokkasaran lisäksi hostinsara (C. hostiana), keltasara (C. flava), etelännokkasara (C. lepidocarpa subsp. lepidocarpa), ristasara eli lännenhernesara (C. demissa) ja hernesara (C. viridula).
Levinneisyys

Kuusamonnokkasara on kotoperäinen, Pohjois-Euroopan sararotu, jota on joskus pidetty myös omana lajinaan. Sitä kasvaa ainoastaan Norjassa, Ruotsissa, Suomessa ja Karjalan tasavallassa Venäjällä. Suomessa kuusamonnokkasaraa tavataan nimensä mukaisesti pääasiassa Kuusamosta. Sitä on tavattu myös Sallasta, Hyrynsalmelta ja Suomussalmelta.
Elinympäristö

Kuusamonnokkasara on kalkinvaatija, joka kasvaa vain lettosoiden väli- ja rimpipinnoilla. Sen kanssa samankaltaisilla kasvupaikoilla viihtyy myös keltasara, jonka kanssa se yleisesti myös risteytyy. Kuusanmonnokkasaran suurimpia uhkia ovat suojelualueiden ulkopuolella olevien soiden ojittaminen.
Aiheesta muualla

Laji.fi: Kuusamonnokkasara (Carex lepidocarpa subsp. jemtlandica)
Kasviatlas 2022: Kuusamonnokkasaran (Carex lepidocarpa subsp. jemtlandica) levinneisyys Suomessa.
Kuusamonnokkasara (Carex lepidocarpa subsp. jemtlandica) (pdf)
Leppäjärvi (Jämsä, Runttimäki)

| Leppäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°00′25″N, 24°45′33″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kertejoen valuma-alue (35.69)
Laskujoki:  Myllyoja 
Järvinumero:  35.693.1.001
Mittaustietoja
Pinnankorkeus:  117,3 m  
Rantaviiva:  0,936 km  
Pinta-ala:  4,151 ha  
Saaria:  ei saaria 
 fiLeppäjärvi 
Leppäjärvi  on Keski-Suomessa Jämsässä Runttimäen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 4,2 hehtaaria ja se on 350 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 950 metriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Myllyojan valuma-alueeseen (35.693) se kuuluu.
Käsipallon Saksan Cup

DHB-Pokal eli Saksan cup on arvostetuin käsipallokilpailu Saksassa heti Bundesligan jälkeen. Turnaus pelataan cup-systeemin mukaan niin, että joka kierroksella voittajat jatkavat eteenpäin. Saksan cupia on pelattu vuodesta 1975 alkaen ja menestynein seura cupissa on THW Kiel, jolla on 9 mestaruutta.